מענק משפחות מיוחד לסטודנטים:

* **מיועד לסטודנטים הלומדים לתואר ראשון, B.E.D והנדסאים העונים על התנאים הנ"ל**

מחייב את התנאים הבאים:

1. לסטודנט יש ילד אחד לפחות.
2. תשלום שכר לימוד שנתי בסיסי מלא בגובה של 10,259 ₪ ומעלה.

**ושמתקיים לפחות אחד מתנאי הזכאות המפורטים**:

1. המבקש ו/או בן/ת הזוג קיבל/ו ­ קצבת הבטחת הכנסה מהמוסד לביטוח לאומי במשך 12 חודשים, מתוך 18 חודשים שקדמו לתחילת הלימודים לתואר ראשון או לתחילת לימודים במכינה הקדם אקדמית.
2. המבקש  קיבל תשלום לפי חוק המזונות (הבטחת תשלום), תשל"ב – 1972 מהמוסד לביטוח לאומי במשך 12 חודשים, מתוך 18 חודשים שקדמו לתחילת הלימודים לתואר ראשון או לתחילת לימודים במכינה הקדם אקדמית.
3. המבקש ו/או בן הזוג קיבל "קצבה" - מלגת לימודים ועידוד השתלבות אברכי כוללים בתעסוקה ("מלגת הבטחת הכנסה לאברכים" מאגף למוסדות תורניים במשרד החינוך) במשך 12 חודשים, מתוך 18 חודשים שקדמו לתחילת הלימודים לתואר ראשון או לתחילת לימודים במכינה הקדם אקדמית. – (עדכון בדבר קבלת קצבה מתקבל האגף בכיר למוסדות תורניים במשרד החינוך – אין צורך לצרף אישור).
4. המבקש מוכר כנכה על ידי המוסד לביטוח לאומי: נקבעה לו דרגת אי כושר להשתכר בשיעור של 75% לפחות והוא מקבל קצבת נכות כללית מהמוסד לביטוח לאומי.